Edgar Wallace

**Richard Horatio Edgar Wallace**, nado en Greenwich o 1 de abril de 1875 e finado en Beverly Hills o 10 de febreiro de 1932, foi un novelista, dramaturgo e xornalista británico, pai do suspense moderno e aclamado mundialmente como mestre da narración de misterio. Ademais é o autor do guión orixinal do filme *King-Kong*.

## Traxectoria 
Naceu no número 7 de Ashburnham Grove, no distrito londiniense de Greenwich. Era fillo ilexítimo do actor Richard Horatio Edgar e da actriz Marie Richards. Foi adoptado por George Freeman, mozo do mercado de peixe de Billingsgate. Entre os 12 e os 16 anos traballou en varias imprentas, unha zapatería, unha fábrica de impermeables, como cociñeiro nun buque, como albanel e como repartidor de leite.

Prestou os seus servizos no Rexemento Real de West Kent, en Inglaterra, de 1893 a 1896, e no Corpo Sanitario Militar de Suráfrica de 1896 a 1899; comprou a súa renuncia militar en 1899 para dedicarse ao xornalismo. Durante a primeira guerra mundial serviu como subinspector da sección de Lincoln's Inn da Policía Especial (para velar pola seguridade do Palacio de Buckingham), e traballou para o Ministerio da Guerra como interrogador especial dos ex-prisioneiros procedentes dos campos de concentración alemáns.

Foi correspondente en Suráfrica da axencia Reuter (1899-1902) e do *Daily Mail* (1900-1902); fundou e dirixiu o Rand Daily Mail, de Johannesburgo (1902-1903); dirixiu *The Week-End Racing Supplement* e a sección de carreiras de cabalos do *Evening News* (1910-1912); fundou os xornais deportivos ''Bibury's Weekly* e *R. E. Walton's Weekly* (1913); dirixiu *Ideas* e *The Story Journal'' (1913); colaborou en 'Town Topics*, que logo dirixiu (1913-1916); fundou *The Bucks Mail* (1930); dirixiu, só nominalmente, a revista *Hush* (1930-1931); dirixiu o *Sunday News* (1931). Colaborou así mesmo en máis de cincuenta publicacións periódicas de Suráfrica, Inglaterra e Estados Unidos.

Foi presidente reelixido do Club da Prensa (1923-1924) e fundou o Press Club Fund, institución benéfica para xornalistas, aínda vixente. Instituíu o Derby Lunch (1923), comida anual en honra da Carreira Derby, e motivou ao Jockey Club para que modificase o regulamento das carreiras de cabalos (1929). Dirixiu varias obras teatrais, así como as películas *Red Ace* (1929) e *The Squeaker* (1930), baseadas en obras súas.

Traballou como actor en *The Crimson Circle*, inspirada nunha novela súa de 1929. Presidiu a xunta directiva da compañía cinematográfica British Lion Film Corporation a partir de 1927. En 1931 presentouse como candidato ao Parlamento polo Partido Liberal, sen éxito. Ese mesmo ano marchou a Hollywood, onde faleceu despois de escribir para a R.K.O. o guión orixinal de King Kong (10 de febreiro de 1932).

Escribiu poesía, artigos, crítica teatral (no Morning Post), teatro, cinema, contos, historia e novelas. O seu labor xornalístico púxolle en contacto frecuente co mundo do crime. Axiña que se atopaba investigando o rapto dun embaixador en Marrocos como pescudando no Congo se os funcionarios belgas practicaban a tortura, ou sonsacando polos barrios baixos de Vigo un contramaestre ruso o motivo de que o seu barco disparase contra a costa inglesa (por esta causa, o contramestre foi executado tras sufrir un consello de guerra). Visitaba con frecuencia Old Bailey (Tribunal do Criminal, en Londres) para facer as súas reportaxes, e interrogaba a condenados á morte (chegou a ofrecer 5 000 libras ao Dr. Armstrong para que lle confesase a historia completa dos seus envelenamentos). Convidaba a comer a ex presidiarios e gustaba de relacionarse con personaxes do hampa, até o punto de que estivo asociado durante seis meses con "Ringer" Barrie, estafador do mundo das carreiras de cabalos, a quen alugou un negocio ilegal onde se vendían tips (prognósticos hípicos confidenciais) a cinco libras. En tres ocasións practicou a estafa por correo para estudar as súas técnicas. O resultado foi o interesante artigo "Eu puiden ser un delincuente con éxito". Era asiduo lector do *Police Journal*, unha publicación reservada á Policía e que el recibía periodicamente, e coñecía a obra de criminalistas clásicos como Mantegazza e Krafft-Ebing. O seu prestixio como coñecedor do mundo do crime motivou que a policía alemá reclamase a súa axuda para atrapar o "Vampiro de Dusseldorf", e que se lle nomease subinspector da Policía Especial para protexer a vida da súa Maxestade.

## Obra 
### Poesía 
* 1895 *Songs* (1895)
* 1898 *The Mission That Failed! A Tale of the Raid and Other Poems* (1898)
* 1900 *Nicholson's Nek* (1900)
* 1900 *War! and Other Poems* (1900)
* 1900 *Writ in Barracks* (1900)

### Relatos africanos 
* 1911 *Sanders of the River* (1911)
* 1911 *The People of the River* (1911)
* 1914 *Bosambo of the River* (1914)
* 1915 *Bones* (1915)
* 1917 *The Keepers of the King's Peace* (1917)
* 1918 *Lieutenant Bones* (1918)
* 1922 *Sandi the Kingmaker* (1922)
* 1923 *Bones of the River* (1923)
* 1926 *Sanders* (1926)
* 1928 *Again Sanders* (1928)

### Novelas de suspense 
* 1905 *The Four Just Men* (1905)
* 1908 *Angel Esquire* (1908)
* 1908 *The Council of Justice* (1908)
* 1910 *The Nine Bears* (1910)
* 1913 *The Fourth Plague* (1913)
* 1913 *Grey Timothy* (1913)
* 1915 *The Man Who Bought London* (1915)
* 1915 *The Melody of Death* (1915)
* 1916 *A Debt Discharged* (1916)
* 1916 *The Tomb of Ts'in* (1916)
* 1917 *The Just Men of Cordova* (1917)
* 1917 *The Secret House* (1917)
* 1918 *The Clue of the Twisted Candle* (1918)
* 1918 *Down Under Donovan* (1918)
* 1919 *The Green Rust* (1919)
* 1919 *Kate Plus Ten* (1919)
* 1919 *The Man Who Knew* (1919)
* 1920 *The Daffodil Mystery* (1920)
* 1920 *Jack O'Judgement* (1920)
* 1922 *The Angel of Terror* (1922)
* 1922 *The Crimson Circle* (1922)
* 1922 *The Flying Fifty-Five* (1922)
* 1922 *Mr. Justice Maxell* (1922)
* 1922 *The Valley of Ghosts* (1922)
* 1923 *The Clue of the New Pin* (1923)
* 1923 *The Green Archer* (1923)
* 1923 *The Missing Million* (1923)
* 1924 *The Dark Eyes of London* (1924)
* 1924 *The Face in the Night* (1924)
* 1924 *Room 13* (1924)
* 1924 *The Sinister Man* (1924)
* 1924 *The Three Oak Mystery* (1924)
* 1925 *The Blue Hand* (1925)
* 1925 *The Daughters of the Night* (1925)
* 1925 *The Fellowship of the Frog* (1925)
* 1925 *The Gaunt Stranger* (1925)
* 1925 *A King by Night* (1925)
* 1925 *The Strange Countess* (1925)
* 1926 *The Avenger* (1926)
* 1926 *The Black Abbott* (1926)
* 1926 *The Day of Uniting* (1926)
* 1926 *The Door With Seven Doors* (1926)
* 1926 *The Joker* (1926)
* 1926 *The Man from Morocco* (1926)
* 1926 *The Million Dollar Story* (1926)
* 1926 *The Northing Tramp* (1926)
* 1926 *'Penelope' of the Polyantha* (1926)
* 1926 *The Square Emerald* (1926)
* 1926 *The Terrible People* (1926)
* 1926 *We Shall See* (1926)
* 1926 *The Yellow Snake* (1926)
* 1927 *Big Foot* (1927)
* 1927 *The Feather Serpent* (1927)
* 1927 *Flat 2* (1927)
* 1927 *The Counterfeiter* (1927)
* 1927 *The Hand of Power* (1927)
* 1927 *The Man Who Was Nobody* (1927)
* 1927 *Number Six* (1927)
* 1927 *The Squeaker* (1927)
* 1927 *Terror Keep* (1927)
* 1927 *The Traitor's Gate* (1927)
* 1928 *The Double* (1928)
* 1928 *The Flying Squad* (1928)
* 1928 *The Gunner* (1928)
* 1928 *The Thief in the Night* (1928)
* 1928 *The Twister* (1928)
* 1929 *Four Square Jane* (1929)
* 1929 *The Golden Hades* (1929)
* 1929 *The Green Ribbon* (1929)
* 1929 *The India Rubber Men* (1929)
* 1929 *The Terror* (1929)
* 1930 *The Calendar* (1930)
* 1930 *The Clue of the Silver Key* (1930)
* 1930 *The Lady of Ascot* (1930)
* 1930 *White Face* (1930)
* 1931 *The Coat of Arms* (1931)
* 1931 *The Devil Man* (1931)
* 1931 *The Man at the Carlton* (1931)
* 1931 *On the Spot* (1931)
* 1932 *The Frightened Lady* (1932)
* 1932 *When the Gangs Came to London* (1932)
* *The Mouthpiece'' (1935)

## Véxase tamén